**TRGOVAČKI SUD U ZAGREBU**

**Zagreb, Amruševa 2/II**

**Razdjel: 109 MINISTARSTVO PRAVOSUĐA I UPRAVE**

**Glava 70: 10970 Trgovački sud u Zagrebu**

**Aktivnost:** A639000 Vođenje sudskih postupaka iz nadležnosti trgovačkih sudova

**OBRAZLOŽENJE POSEBNOG DIJELA FINANCIJSKOG PLANA**

**Obrazloženje financijskog plana i postupka izračuna**

**Rashodi poslovanja**

1. **rashodi za zaposlene**

U okviru ukupnog financijskog plana najveći dio rashoda se odnosi na rashode za plaće i doprinose koji iznose 4.997.105,32 EUR odnosno čine 86% ukupnog financijskog plana za razdoblje 2023 do 2025. godine

Postupak izračuna plaća i doprinosa za razdoblje 2023. do 2025:

Rashodi za plaće i doprinose su izračunati temeljem broja zaposlenih na dan 31.8.2022. uvećano za novo zapošljavanje.

Na dan 31.8.2022. godine je zaposleno: 50 dužnosnika, 229 službenika i 18 namještenika.

Bruto zadnje isplaćene plaće iznosi 340.190,78 EUR x 12 mjeseci = 4.082.289 EUR x minuli rad od 0,5% = 20.411 EUR.

Bruto zadnja isplaćena plaća na godišnjoj razini iznosi u iznosu od 4.082.289 EUR, uvećana za minuli rad u iznosu od 20.411 EUR , ukupno iznosi 4.102.701 EUR**.**

U planu je novo zapošljavanje sudaca. Za nova zapošljavanja je godišnje potrebno okvirno 130.000 EUR.

Okvirnim mjerilima za određivanje broja sudaca u sudovima i Rješenjem o određivanju broja sudaca u trgovačkim sudovima Ministarstva pravosuđa od 1. ožujka 2011., KLASA:700-04/10-01/1438, URBROJ: 514-02-01-11-4, određen je predsjednik suda i 64 suca (ukupno 65 sudaca).

Prekovremeni rad potreban je zbog periodičkog povećanja obujma poslova te nepredvidivih poslova iz nadležnosti sudovanja.

Ukupno potrebna sredstva za plaće i doprinose iznose

1. **materijalni rashodi**

Materijalni rashodi u okviru ukupnog financijskog plana iznose za:

* 2023. godinu, 10% odnosno 572.502 EUR.
* 2024. godinu, 12% odnosno 682.527 EUR
* 2025. godinu, 12% odnosno 706.026 EUR
* Naknade troškova zaposlenima

U 2023. godini, naknade troškova zaposlenima čine najveći trošak materijalnih rashoda, u iznosu od 215.012 EUR i čine 38% ukupnih materijalnih rashoda. U sklopu tih troškova najveći dio se odnosi na naknade za prijevoz, koja je izračunata za 2023., 2024. i 2025. godinu na temelju prosječne isplate svih naknada za 8 mjeseci 2022. godine.

Planirana sredstva za rashode za stručno usavršavanje u 2023. godini su smanjeni za 30% u odnosu na 2022. godinu, te iznose 3.760 EUR, odnosno 0,65% ukupnih materijalnih rashoda.

U 2023. godini će biti potrebno osigurati dodatna sredstva za stručno usavršavanje jer Trgovački sud u Zagrebu uz Stalnu službu u Karlovcu je najveći sud te vrste u zemlji s najvećim brojem sudaca i savjetnika te je nužno stručno usavršavanje kako bi se kvalitetno i stručno mogao obavljati posao određen Zakonom.

U 2023. i 2024. planirani rashodi za stručno usavršavanje su povećani na iznos od 5.308 EUR, a izračunati su na temelju trenutno važećih cijena stvarnih godišnjih potreba stručnog usavršavanja te čine 0,76% ukupnih materijalnih rashoda.

* Rashodi za materijal i energiju

U 2023. godini, ukupni rashodi za materijal i energiju iznose 142.787 EUR i čine 25% ukupnih materijalnih rashoda .

Najveći udio rashoda unutar rashoda za materijal i energiju odnosi se na uredski materijal i ostale materijalne rashode te u 2023. godini te isti iznose 78.402 EUR, odnosno 14% ukupnih materijalnih rashoda, a 55% rashoda za materijal i energiju.

Rashodi za energiju iznose 60.999 EUR i izračunati su na temelju zaključenih ugovora te čine 11% ukupnih materijalnih rashoda, a 43% rashoda za materijal i energiju.

Rashodi za materijal i dijelove za tekuće i investicijsko održavanje iznose 1.791 EUR , odnosno 0,3% ukupnih materijalnih rashoda, a 1,3% rashoda za materijal i energiju

Ukupni rashodi za materijal i energiju za 2023. godinu su radi zadanih limita svedeni na minimum.

To se posebno odnosi na rashode za uredski materijal koji su smanjeni za 30% te na rashode za materijal i dijelove za tekuće i investicijsko održavanje koji su smanjeni za 45% u odnosu na 2022. godinu.

Istovremeno cijene uredskog materijala i cijene usluga tekućeg i investicijskog održavanja su znatno porasle te je nužno osigurati povećanje sredstava u 2023. godini za tu namjenu.

U 2024. i 2025., godini sredstva na pozicijama rashoda za materijal i energiju su povećana u skladu sa postojećim cijenama uredskog materijala i materijala i dijelova za tekuće i investicijsko održavanje.

* Rashodi za usluge

U 2023. godini, ukupni rashodi za usluge iznose 198.600 EUR i čine 35% ukupnih materijalnih rashoda.

Najveći udio rashoda unutar rashoda za usluge odnosi se na usluge telefona, pošte i prijevoza, koji iznose 96.223 EUR, odnosno 16% ukupnih materijalnih rashoda, a 48% rashoda za usluge. Izračunati su na temelju cijena zaključenih ugovora.

Planirani rashodi na poziciji usluga tekućeg i investicijskog održavanja su radi zadanih limita svedena na minimum i smanjena u odnosu na 2022. godinu za 50%.

U 2024. i 2025. godini, najveći udio u materijalnim rashodima jesu rashodi za usluge i čine 38% ukupnih materijalnih rashoda. Unutar tih rashoda povećanje se odnosi na povećanje rashoda komunalnih usluga i usluga zdravstvenih pregleda.

1. **financijski rashodi**

Ukupni udio financijskih rashoda u okviru cjelokupnog financijskog plana za

- 2023. godinu, iznosi 0,08 % odnosno 4.420 EUR

- 2024. godinu, iznosi 0,07 % odnosno 4.198 EUR

- 2025. godinu, iznosi 0,07% odnosno 4.083 EUR

Financijski rashodi se odnose na troškove bankarskih usluga i kamata za primljene zajmove.

**Rashodi za nabavu nefinancijske imovine**

Nabava uredske opreme i namještaja je isključena iz financijskog plana za 2023. i 2024. godinu, radi zadanih limita.

U 2025. godini je planirano 26.545 EUR za nabavu opreme i namještaja radi starosti opreme.

**Vlastiti prihodi izvor 31**

KORIŠTENJE VLASTITIH PRIHODA

Sukladno propisima kojima je uređeno proračunsko računovodstvo prihodi se uplaćuju u državni proračun.

(1) Vlastiti prihodi su prije svega namijenjeni za podmirenje rashoda povezanih s obavljanjem djelatnosti od kojih se ostvaruju vlastiti prihodi.

(2) Vlastiti prihodi koji se ostvaruju od naplate naknada za izdavanje sudskih akata i naknade od zakupa poslovnog prostora, rasporediti će se u skladu sa Zakonom o izvršavanju državnog proračuna i to na način kako slijedi:

do 4% vlastitih prihoda koristit će se za podmirenje rashoda za nabavu papira za fotokopiranje

do 2% za rashode za nabavu tonera za fotokopirne aparate

do 2 % za rashode za energiju

(3) Iznosi ostvarenih vlastitih prihoda koji preostanu nakon podmirenja rashoda iz stavka 2. ovog članka koristi će se u okviru:

podskupine 322 - Rashodi za materijal i energiju

razreda 4 - Rashodi za nefinancijsku imovinu

Za 2023., 2024., i 2025. planirani su vlastiti prihodi u iznosu od 10.817 EUR

**Ključne organizacijske promjene koje će utjecati na financijski plan u 2023. i projekcijama 2024.-2025.**

Trgovački sud se u siječnju 2023. godine seli na nove lokacije : Kennedyev trg i Livadarski put.

Prema dostavljenim nam podacima od Županijskog suda koji je bio smješten na Kennedyevom trgu, te prema okvirnoj procjeni troškova energije i komunalnih usluga za drugu lokaciju - Livadarski put potrebno je dodatno osigurati sredstva za rashode za energiju i za komunalne usluge u iznosima kako slijedi:

- za 2023. godinu - 177.755 EUR

- za 2024. godinu - 127.691 EUR

- za 2025. godinu - 127.691 EUR.